OpenLLM-France/wikimedia huggingface dataset:
# Sketla Segobrani vol3/Rann 06

| ◄ Al Lestr du | Mori Maruson | Ar Vro skournet, ar c’haouenned-erc’h hag an arzed ramzel ► |
Ar plac’h yaouank a lakeas en askreou Atepomaros eur barrig uhel-varr a oa ganti ouz he c’horn-klun tremenet en he gouriz kouevr. Distrôet ganti an daou varc’h diouz an draezenn vras m’en em vernie warni engroez ar spezou, e reas d’ezo diraez eur c’hro vihan digenvez a oa e-kichen. Ac’hano eo en em daoljont a-dreuz d’ar mor. Eun iskis a vor ez oa-hen, hep houlenn na gwagenn, teo an dour anezan evel eoul morvil, heb eur pesk o neunvi ennan, heb eun evn o nijal a-zioutan, skleraet gand skleur al loar, ha padal a-us d’ezan na loar na stered. Tizet e voe, ne voe ket pell, ar vag-euz gand al lestrad spezou a oa merdeet enni. Hep gouel, na roenv, na stur, na merdeidi d’he ren, e treize ar mor herrek-boemus, an naered en he bourz o c’houibana holl a-unvouez, hag o sevel a-ziouti huanadou, lenvadou, gouelvanou, difronkadou, ronkelladou, devet m’ edo ar spezou gant stok an naered a sanke kriz ha dibaouez o dent en o c’horfou noaz hag a skuilhe gand o c’hontamm gloaz ha klenved en o holl izili.
# Sketla Segobrani vol3/Rann 09

| ◄ Kanienn ar Guped | Ar Ramzez he c’hi trifennek | Adaqi, merc’h Noux ► |
Edo eur ramzez en he c’hoazez e-kreiz ar c’heo-ze war eur sez rec’hier. Garv ha skarnilek an dremm anezi, ruz evel daou aval he divoc’h, du he bleo evel plunv bran, henvel he daoulagad ouz an noz stergannek. En he c’herc’henn eun dro-c’houzoug dent-arzed hag en he divrec’h troiou-brec’h kregin-mor. En-dro d’he c’horf eur vantell vras graet a veur a groc’hen arz du kenwriet. En he c’hichen, war gab e reor, eur c’hi trifennek, kuilh, kigennek, divent, damwenn e liou, erezus evel eun teuz. Eun daoulagad ruz o skedi e peb-unan eus e dri fenn. En-dro d’e c’houzoug teo-euzus eur gelc’henn houarn. Dalc’het ez oa a-ere eur rao houarn graet ganti seiz tro ouz sez ar ramzez. Eus ar geoliou anezan e tevere strilhadennou gwad, e tivilhie drailhennou kig ha garennou tud. Kerkent ha ma welas-hen ar plac’h yaouank, ar roue hag an daou jao, e savas war e beder-gar hag, o tigeri e dri geol, e stagas da harzal gant ker bras kounnar ken e tislonkas kement drailhenn gik tud a oa en e gof. Atepomaros a welas neuze an holl zrailhennou-ze o finval war an douar e-harz treid ar c’hi : ar pennou muturniet o ruilha a-zehou hag a-gleiz, en eur lenva, o kloza-digloza o daoulagadou, hag ar garou-tud o plega-diblega, hag ar darnennou kig, an tammou eskern hag al lommadou gwad oc’h en em stleja an eil re daved ar re-all, a-dreuz d’ar mein ha d’ar poultr, p’edo an holl relegou-ze o klask en em anaout d’en em strolla ha da genstumma adarre korfou beo.
* ↑ War an doare eus ar mentell-krec’hen-ze sellout ar C’helt eus bolz-enor Orange, Schumacher, Verzeichnis der Abgüsse und wichtigeren Photographien mit Gallier-Darstellungen (Mainz, 1911), p. 55, sk. 41, hag ar C’helt war gizelladur-bos envor-trec’h ar Vatikan, Schumacher, Verzeichnis der Abgüsse und wichtigeren Photographen mit Germanen-Darstellungen (Mainz, 1912), p 82, luc’hskeudenn 10. Ar c’hinkladuriou a zent-arzed ha kregin-mor a oa anezo en hen-oadvez hag en nevez-oadvez ar maen, S. Reinach Histoire du Travail en Gaule à l’Exposition universelle de 1889, Paris 1890, p. 28-9.
* ↑ S. Reinach, Bronzes figurés, p. 132-3. Kenveria Anderson-Leclercq, pp. 242, 276 ; Loth, Mabinogion, I, p. 31, notenn 1 (kenta mouladur).
* ↑ Kenveria an euzviled, garennou-tud a-zistribilh ouz o geol, skeudennet da varevez Hallstatt war kelern an Europ-kreiz hag an Itali-Uhela, A. Bertrand ha S. Reinach, Celtes dans les vallées du Pô et du Danube, pp. 109, 114, skeudennou 63, 72 ; lenn war ze eveziadennou S. Reinach Exquisses archéologiques, Paris, 1888, p. 59, danevell ha notennou 1 ha 2. Gwelout ouzpenn S. Reinach, les Carnassiers androphages dans l'Art gallo-romain, in Rev. celt. 1904, pp. 208-24.
# Gwelvan da I.-P.-M. Ar Skour

Ma Breiz-Izel, pebez kanvou !
Setu maro tad ar gwerziou !
Maro eo ho kaner, ar Skour,
Ho karie stard, ho kane flour.   Hen-nez a voa eor gwir Vreiziad.
Eur galoun leal, mignon mad,
Da dud he di karantezuz
Ha d’ar beorien madelezuz.
Barz c’houek ha kalounek e voa,
Plijout a rea d’ezhan kana,
Kana e brezounek bepred
Ar feiz, ar zend, ar gwerc’hezed.
Karet en deuz dreist pep tra holl
He hano a varz Remengoll… Enn iliz-ze, ker burzuduz,
He hano a choumo paduz.
Karet en deuz ano holl varzed ;
Gant-ho ivez eo bet karet
E Breiz kemend a zo kaner
Eo gand he guzul pe he skouer.
N’euz ket pell en deuz great moulla
Daou levr varzaz eaz ar brava
Telen Gwengamp ba Remengoll
A zesko he hano d’ann holl.
Eur bloaz zo en doa bet zavet
A-dro-vad Breuriez ar Varzed
Rener ha Breuriez zo maro
Piou hiviziken a gano ?
Pa vez ar galoun glac’haret
Kana laouen eaz ne-ket… Ma zelennik, klevit eta
Gwelomp breman el leac’h kana !!…
Eat eo ar Skour dirag Doue
Bet eo ar varn war be ene…
Tavomp… eunn deiz a erruo
Ha Doue ivez hon barno !…
He gorf zo breman o repoz
Enn disheol iliz he barroz ;
War he vez, m’en deuz skrivet
Eur groaz dero a vo zavet.
Marvad e man er baradoz
E strollad vraz ar varzed koz ;
Ac’hano, mignoun, e klevi
Gant ma gwerzik Breiz o skiltri.
Ha zeder braz te a laro :
« Barzed a vezo c’hoaz em bro :
Breudeur, ar maro zo buez,
Na vezit morse didalvez !…
Er Breiz-Izel ar baradoz,
Daoulinet da dreid ar zend koz ,
E vezinn bepred ho Rener
Gand aouen vad e peb amzer. »
— Trugarez, mignoun… kenavo… Gand daelou puil ni a gano
Breiz-Izel, mamm ar varzed,
Ar c’henta douar euz ar bed !
Ha pa sarro hon daoulagad
D’ann heol benniget evit mad,
Hon c’horfou, er gwele douar,
A vezo had barzed dispar.
Barzed dispar a c’houvezo
Kana meuleudiou d’ho bro ;
Meuleudiou, e brezounek,
D’ar Skour, ar barz, ar mignoun c’houek.
# Gwal vuez eun tiegez

| ◄ Diviz evit goulen eur plac’h yaouank da eureuji | Gwal vuez eun tiegez | Bonhommik  ► |
* 1
* C’hoant am euz d’ho lakaat da c’hoarzin,
* Ma ouffec’h petra ’zo c’hoarveet,
* Ma ouffec’h petra ’zo c’hoarveet :
* Eun oac’h yaouank emeuz ar gear-man,
* o-rinn-ton-la, la-la-dira,
* Eun oac’h yaouank emeuz ar gear-man
* a zo bet fouetet gant he vreg.
* 2
* An oac’h-man a renke luskellat,
* Ouspen monet bemdez d’ar ster : (bis)
* Ha ma na vize gwen an dillad,
* O-rinn-ton-la, la-la-dira,
* Ha ma na vize gwen an dillad,
* En dize badou leiz he ler.
* 3
* — Sav Iann da luskellat ar c’havel,
* Skuiz eo ma fenn euz he glevet : (bis)
* Pe ma gemeran eur geuneuden,
* O-rinn-ton-la, la-la-dira,
* Pe ma gemeran eur geuneuden,
* Ma mignon me reï d’id donet.
* 4
* Me ’zo vont da dy ma amezegez
* Da gauseal eun neubeud c’hoaz : (bis)
* Preparit lein a-benn ma zeffin,
* O-rinn-ton-la, la-la-dira,
* Preparit lein a-benn ma zeffin
* Petramant e po fest ar vaz !
* 5
* — Ma fried, eur banne a effenn,
* Eur zec’hed braz am euz brema : (bis)
* — « Guelc’hit ho kueren eta mefier,
* O-rinn-ton-la, la-la-dira,
* Guelc'hit ho kueren eta mefier,
* Te c’hoanteez ganid peb tra ».
* 6
* Gant an hast enn devoa d’he guelc’hi,
* Etre he zaouarn eo draillet : (bis)
* Hag heon o kommans da grial,
* O-rinn-ton-la, la-la-dira,
* Hag heon o kommans da grial :
* « Eur malheur ’zo ganin c’hoarveet ».
* 7
* — Jarnecoton, eme Jaketta,
* Breme souden n’hi raï’ ar bal : (bis)
* Tennit ho pragezen, ma mignon,
* O-rinn-ton-la, la-la-dira,
* Tennit ho pragezen ma mignon
* Ma po an disciplin ragtal !
* 8
* Flikez ha flakez d’an daou goztez
* Me ho tesko da derri guer, (bis)
* Ha netra demeuz an tiegez,
* O-rinn-ton-la, la-la-dira,
* Ha netra demeuz an tiegez
* C’hui oar walac’h an traou ’zo ker !
* 9
* — Ma fried ho pet truez ouzin
* C’hui lako ar goad da redek : (bis)
* Me a evo gwin gant ma botez,
* O-rinn-ton-la, la-la-dira,
* Me a evo gwin gant ma botez,
* Kentoc’h ’vit torri guer’ ebed.
* 10
* — Lakeet ho pragez ’ta, ma fried,
* Ha deut da vouchad d’ar skouljed, (bis)
* Ha da brometi enn ho puez,
* O-rinn-ton-la, la-la-dira,
* Ha da brometi enn ho puez
* Na doroc’h gueren ebed mui.
* 11
* Kenta tra a dorri enn ty-man,
* Me a grogo e bleo da benn, (bis)
* Er memez tra enn da ziouscouarn,
* O-rinn-ton-la, la-la-dira,
* Er memez tra enn da ziouscouarn
* Ken a teont keit re eun azen !
* ↑ Vize pour vije.
* ↑ Badou pour bazadou ou bac’hadou = coups de bâtons.
* ↑ Zeffin pour teuin = arriverai.
* ↑ Mefier pour mevier = ivrogne.
* ↑ Breme souden pour bremaïk souden = tout â l'heure.
# Guyon Kere (Duhamel)

Oberennoù damheñvel pe handelvoù all zo ivez, gwelout Guyon Kere.
| ◄ Ar Prinsaüs | Guyon Kere | Paotred Plouaret ► |
* Tri den eus a barouz Plufur,
* Maget er memeus avantur ;
* ’Sul ’r Zakramant, ma intentet,
* ’Keit ma oar en oferen bred.
TRADUCTION. — [C’étaient] trois hommes de la paroisse de Plufur, — Elevés dans les mêmes idées ; — Le dimanche du Sacrement (Fête-Dieu), comprenez bien, — Pendant qu’on était à la grand’messe…
Chanté par Maryvonne Bouillonnec, Tréguier.
Chanté par Menguy et Léon, Carhaix.
# Gwaz Aotrou Gwesklen

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Gwaz Aotrou Gwesklen (1846)
* Gwaz Aotrou Gwesklen (1867)
* Gwaz Aotrou Gwesklen (1883)
# Gwech’all ha brema

| ◄ Enn araok katoliked | Gwech’all ha brema | Araok ► |
* Gwech’all goz, e bro Gress, skridou kaer ar barzed
* Gant paour ha pinvidik oa prizet dreist pep tra ;
* Hep bloaz, e-kreiz eur gouel, e veze kurunet,
* Gant lidou braz-meurbed, ar barzed gwisieka.
* Dudiuz oa neuze gwelet ho tiredet,
* Niveruz hag a bell, enn ho dillad kaera,
* Ar boblou, laouen-holl, gand ar c’hoant da glevet
* Rimadellou dispar hag euz ar re goanta.
* Neuze spered ar barz e pep leac’h a ioa Roue,
* N’euz fors pe c’halloud all a dlie dont goude,
* Ia, neuze c’hoaz e gouient tridal ar c’halounou.
* Oc’h ar barzed e Frans e prenner ann diouskouarn ;
* A-walac’h eo gouzout pignat war eur marc’h-houarn ;
* D’ann divesker ebken e vez savet priziou.
# Kanaouen eured Mab-an-Argoad

| ◄ Evel e karer en Breiz | Kanaouen eured Mab-an-Argoad | Klemm ar Barz koz dizanvezet ► |
* Setu aman kaera eureud,
* En Breiz-Izel ’zo bet gwelet,
* Moarvat aboue c’houezek kantved.
* Aboue ’eo bet treuzet ar môr,
* Gand hon zadiou, en Arvor
* Na zo bet graet kement ’enor
* Da gement a dud diredet
* Deus Treger, Leon ha Gwened
* Ha deus Kernew, ar vro goadet.
* Gwelet a rer, pebez burzud !
* Gwelet ’rer daouzek kant a dud ;
* En o zouez meur a den a vrud.
* ’Mesk an dud wir, labourerien,
* — Brankou glaz euz hor c’hoz grien —
* ’N em vesk an Dougerien Telen.
* — « Eur barz mad a vo dimezet… »
* Ha raktal, setu ar Varzed
* War dossennou Skrignak zavet.
* Parrez Skrignak, war da vene,
* Parrez beniget gant Doue,
* Brudet vo ’n eureud a herie.
* Ugent koter emeaz ’an ti
* Ebars an ær o vogedi
* ’Vel pa vefe dek ’timezi !
* Mar ’man brema hon zadiou
* Astennet ’bars ar berejou,
* N’eo ket maro o c’hoz giziou.
* Dleout a ra o ine skan,
* Ebars an ær ken glan breman,
* ’Uz d’hon fenn tarnijal aman.
* Skiltruz, ar c’hleier, er beure,
* ’Deuz karillonet evite,
* Hag arruet int hep dale.
* Zon ’ra bombard ha binïou,
* Leun eo ar park gand an taoliou !
* En Breiz-Izel, kaera lidou !
* — Warc’hoaz ’vo klevet, a gredan,
* « An holl Varzed a zo aman
* « En Breiz hag en Gall o kanan,
* « O kana da veuleudiou,
* « Skrignak, hag ho re, priejou,
* « Rak herie, oh ! gwella skoueriou !
* « Gant da skrijou, Alfred Lajat,
* « Gant da delen, Mab-an-Argoad,
* « Te ’zo, da Vreiz, eur skoazel vad.
* « Gant da wiskamant eus a Skaer,
* « Ozac’h yaouank, te a zo kaer
* « Ha lugernuz ’vel an heol sklaer.
* — « Mez c’houi, gregik, ’vel eur rozen,
* « Rouanez bleuniou an dachen,
* « C’houi ’zav ’uz d’ar re-all ho penn.
* « Neuz ket koantoc’h, an holl hen goar ;
* « Ho tal a zo gwenn ’vel ar c’hoar,
* « Ken zeder oc’h eget al loar.
* « Oh ! pegemen ec’h eo joaüz,
* « Labourer al Liorz hanvuz,
* « D’ho kutuilh, rozen eüruz !
* « Ra po ho taou bennoz Doue,
* « Ha joa bemdeiz en ho puhe,
* « Hag ar Peuc’h peurbaduz goude ! »
# Kanaouenno en yez Treger

Pajen.
# Kanaouen evid diou vouez

| ◄ Ar beorien | Kanaouen evid diou vouez | Ann disparti ► |
* Gwestad, ke gwestad, ma lestrik,
* Gand ar mor oar du Annaïk
* Annaïk.
* Eur vag welann hag he gwern gwenn,
* M’hano glewann ’n eur kanaouen
* Kanaouen.
* Oar he c’hoaze ar verc’hik kez
* Gwalc’hi he zreid ’r ’traon ann trez
* ’Traon ann trez.
* Gweli ve d’hennez boeta pesked
* Eged pesketa ar merc’hed
* Ar merc’hed.
* Tarnijet eo evel eunn el,
* He broz evel eur c’hammigel
* Kammigel.
* Laked evez oar ho homzo :
* Dre ’nn aod don skiltr eo ann ekleo
* Ann ekleo.
* Braovo d’in chom ouz he c’harrek,
* Braoc’h mar deu hi ’n em beteg
* ’N em beteg.
* Gall ra hirvoudi oar he ven,
* Lec’h na vin tapet birviken
* Birviken.
* Laked evez ouz ho homzo :
* Dre ’n aod don skiltr eo ann ekleo
* Ann ekleo.
# Kanaouenn an Anaon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Kanaouen ann anaon (1846)
* Kanaouen ann anaon (1867)
* Kanaouen ann anaon (1883)
# Kanaouenno en yez Treger/Eur gir arok

| Eur gir arok | Breiz-Izel ► |
Ar c’hanaouenno a lenfer el levrig-man a zo bet, an darn vuian anê, moulet en Kroaz ar Vretoned. O dastumet em eus, ha advoulet int bet ewit ober plijadur d’am mignoned o deus goulennet ze diganin, mes dreist-oll ewit gallout lakât etre daouarn ma chenvroïz eur levrig skrivet en yez Treger, herve an doare skrivan divizet a newe zo, ha sikour nep hen lenno da garout muioc’h Doue, da ’n em stagan ouz e vro goant, ha da danva gwelloc’h al levenez a gaver o len pe o kanan sonio ha gwerzio skrivet en hon yez dispar.
Al loden vrasan eus ar c’hanaouenno-man a zo bet ’gret e-pad ma adsaven eus daou var-klenved. Nep n’ an eus ket ankouaet skrido ken koant an Tremener, marvet re abred, siouaz ! a gavo kalz a henveledigez etre hon sonio. Eveltan em eus klasket dalc’hmad frealzi ar c’halono glac’haret, kuzuilhan ar yaouankiz, ha kanan kaerder ma bro Breiz-Izel !
Al-levrig man nê ket gret ewit bean lennet en iliz, daoust ma zo ennan meur a gantik hag a beden, mes en korn an oaled, goude koan, arôk ar pedenno.
Gret eo c’hoaz ewit bean kanet dre ar parkeier, e-pad an hanv, ewit sikour ar re a dremen o bue war ar maez da vean muioc’h laouen, ha da didui o amzer, nan gant kanio dizoue ha fall evel ma klewer re, siouaz, en amzer a ren, mes gant sonio ha nan hallont blonsa kalon ebet.
Kê ’ta, levrig bihan, dre bewar c’horn ar vro lec’h ma chom ar Brezhoneg !
Ra gavi lojeiz ha karante e pep ti, dreist-oll dindan an toenno-plouz, ha ra zeui da hadan en kalon hag en spered ma chenvroïz levenez, furnez, frealzidigez ha karante :
Gwengamp, an 4 a viz Kerdu 1908
Y.-M. G.
# Kanaouen neve Janed Ark

* O Janed Ark, truez ouz ar Frans !
* Goulennit d’ho pro feiz hag esperans !
* Kanomp, Breiziz, kanomp eur ganaouen,
* Da Janed Ark, gwerc’hez Loren,
* Enor ha gloar, mil ha mil meuleudi !
* A-bouez hon penn laromp d’ezi : (Diskan).
* Plac’hig santel, du-ze e Donremi,
* Abredik c’houi garas pedi ;
* Hor bugale, er skoliou dibater,
* Na glevont hano o C’hrouer. (Diskan).
* Ho karantez evit ar Frans, ho pro,
* A reas d’eoc’h skuilh daelou c’houero,
* Oc’h he gwelet breset gant an estren,
* A venne gounit betek penn. (Diskan).
* Klevet a rit moueziou sentezed,
* Mouez Mikel zo digaset
* Da gemen deoc’h ez oc’h bet dibabet
* Da vouta ’r meaz ar Zaozoned. (Diskan).
* Ho soudarded, nijet da Orleans,
* A sko kalet hep koll fizians,
* Hag hepdale kear a zo digelc’het,
* Hag an holl Zaozoned trec’het. (Diskan).
* Da Reims, goude, ez it a-berz Doue,
* Da lakat sakri ar Roue ;
* Gant ho panniel, eno en e gichen,
* Janed, na c’houi a zo laouen ! (Diskan)
* Setu brema ho kefridi echu,
* Ha distrei d’ar gear a reot-hu ?
* C’hoant ho pije, mes ar roue Charlez
* A zalc’h tost d’e zervicherez. (Diskan).
* War an douar, alies an anken
* A deu evel eur goumoulen,
* Da zistaga tamm ha tamm hon ene
* Dioc’h traou ar bed, evit Doue. (Diskan).
* Evel Jezuz, c’houi a zo bet gwerzet
* Hag en eur prizon du taolet ;
* Evel eun oan, evit ho pro garet
* E sakrifis oc’h kinniget… (Diskan).
* Ho vertuziou, ho feiz, ho karantez,
* N’int ket bet manket eun dervez ;
* Ho nerz-kalon er boan a oa padus,
* Hoc’h izelegez dudius. (Diskan).
* Ha setu c’houi Plac’h eürus diskleriet
* Gant hon Tad santel Pi dekved ;
* Gwisket a c’hloar, kurunet a lili,
* C’houi ’zo da viken en dudi. (Diskan).
* Gwerc’hez Loren, kouls hag en hoc’h amzer
* Tristidigez zo ’n ho pro ger,
* Da Jezuz-Krist, d’e Vikel, d’e Iliz,
* E reer pell ’zo eur brezel griz. (Diskan).
* Siouaz ! kollet e vezimp, dizale,
* Mar na deu d’eomp skoazel Doue ;
* Evit ar Frans ho kalon lamm atao,
* Pedit, Doue ho selaouo !
* DISKAN
* O Janed Ark, truez ouz ar Frans,
* Goulennit d’ho pro feiz hag esperans !
* Klaoda ’r Prat,
* (Pluenzir).
       Imprimatur :
Quimper, 21 Juin 1911
                   A. COGNEAU,
                      vic. gén.
# Kanaouenn al Levier

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Kanaouen al levier (1846)
* Kanaouen al levier (1867)
* Kanaouen al levier (1883)
# Kanaouenn enn enor d’ar Basion

| ◄ An Hano Sakr a Jezus | Kanaouenn enn enor d’ar Basion | Peden da Jezus disprijet e Sakramant an Aoter  ► |
Elez an env, deuit d’an douar, Diskennit war menez Kalvar, Evit ober kaon d’Hor Zalver Pa ne fell d’ar bed hen ober.
O prederia war he boaniou, O sonjal enn he enkreziou : Pa ia va spered d’ar C’halvar, E rann va c’haloun gant glac’har.
Sellit, pec’herien, ouz ho Tad, Sellit ouz he dremm leun a c’hoad ! Eur gurunenn spern war he benn, Hag hi eet beteg an empenn !
Sellit, maro he zaoulagad ; Hag he zaouarn hag he zaou droad. A zo griziet gant tachou. Rinvet dre hon holl bec’hejou.
Sellit he gostez digoret, Sellit he gorf holl dispennet ; Ha ma sell ho kaloun hep keuz, Ez eo a houarn, pa ne deuz.
An douar a zeu da grena. Ar vein a zeu d’en em frailla ; An heol, ar stered hag al loar A guz ho fas gant ar glac’har.
Ha te, pec’her kriz, aheurtet, Ne rez van na seblant e-bed Evit gwelet maro da Roue, Da Dad, da Zalver, da Zoue !
Gwas’ oud eged he vourrevien, Gwasoc’h eged ar Juzevien, Rak darn anezho a ouelaz, Gant truez out-Han, pa varvaz.
Ar re-ze n’Hen anaient ket, A zonje ez oa falz-profet ; Hogen, pec’her, te oar piou e, Te oar ez eo gwir Vap Doue.
Ken aliez pec’hed ec’h euz greet, Ouz ar groaz ec’h euz he staget, Ha digoret a nevez-flamm He c’houliou, pebes estlamm !
M’ac’h euz out-Han eun tamm truez, Chench ha dilez da wall-vuez ! Chench, den kriz, lez da bec’hejou, Hag ec’h ehano he boaniou !
Ma ’z oc’h touchet gant he basion, Grit abred gwir govesion, Grit d’an holl satisfaksion, Ha pardounit a wir galoun !
Gant iun ha gant gwir binijenn, Grant orezon hag aluzenn, E frealzot ho Tad Jezus, E-kreiz he boaniou ken skrijuz.
O Jezus, va Mestr, va Doue, Euz va c’horf pa ’z ai va ene, Digemerit-hen, me ho ped. D’ho meuli e-mesk an Eled !
# Kanaouen nevez d’ar Werc’hez Vari

| ◄ Cantique de Saint Joseph | Kanaouen nevez d’ar Werc’hez Vari | Stereden-Vor ► |
* Lavar d’i-me, den ann Arvor,
* Ha ker kaer eo da vag war vor,
* Gand he gweliou gwenn-kann digor ?
* Lavar d’i-me, den ann Argoad.
* Ha ker kaer de liou glaz ar c’hoad,
* Pa zeu eur bann-heol d’ho sklerat ?
# Ar Rannoù

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar rannou (1846)
* Ar rannou (1867)
* Ar rannou (1883)
# Ar Prinsaüs

Oberennoù damheñvel pe handelvoù all zo ivez, gwelout Ar Prinsaüs (Duhamel).
| ◄ Mibienn Euret | Ar Prinsaüs | Guyon Kere ► |
’Nn aotro Prinsaüs a lâre, Gant ann hent-braz pa valee : — Lâret d’in, merc’hed, ha c’hui oar Mont a ra kalz a dud d’ar foar ?
 — Ia, mont ’reont a vagado, Gant aoun d’al laeron er c’hoajo, Met hennont, ar merser bihan, ’C’h a gant ann hent-braz he-unan.
 ’Nn aotro Prinsaüs, p’hen eus klewet, Tol-kentr d’he varc’h hen eus roët ; Tol-kentr d’he varc’h hen eus roët, Ar merser bihan ’n eus tapet :
 — Na demad ’lâran d’id, merser ; Hag ez eo pouner da baner ? Hag ez eo pouner da baner, Me ’m eus c’hoant da vea merser.
 — Mar t-eûs c’hoant da vea merser, Komer un hanter ma faner, Ha lez ganen ann hanter-all, D’ vewa ma groeg, ’zo ’n Bro-C’hall.
 Bea ’m eus groeg ha bugale, Er gêr a Roazon pemp kant skoed dle. — Mar t-eûs-te groeg ha bugale, Er gêr a Roazon pemp kant skoed dle ;
 Er gêr a Roazon pemp kant skoed dle, Me ’reï d’id kaout kouitans an-hê ; Me ’roïo d’id ur gouitans vad Hag a vô sinet gant da voad.
 N’oa ket he c’hir peurlavaret, Seis tol-kontel d’ehan ’n eus roët ; Seis tol-kontel d’ehan ’n eus roët, Ha war ar plaz ’n eus han lac’het !....
’Nn aotro Prinsaüs ’vonjoure, Ebars ann ti pa arrue : — Bonjour ha joa holl en ti-man, N’eus ket ezomm ’verzeri enhan ?
 Ur fell aour, pe ur fell arc’hant, A dere euz ap merc’hed koant. Ar vates vihan, ’tal ann tan, E d-eûs lavaret ken buhan :
 — N’eûs ket ezomm a verzeri en-han ; Ar baner-se ’zo bet aman ’n de-man ; Ar baner-se ’zo bet aman ’n de-man, Paner ar merser bihan eo homan !
 Hag hen o vont e-més ann ti, O tapout he viz war he fri ; E-mês ar porz neuze hecrh a, Ha d’al liorz da em guza.
N’oa ket ar c’hôg kanet d’ann de, ’Oa arru er vro kezlo newe ; ’Oa arru seis archer a Roazon, D’ gwerc’had ann aotro d’ar prizon.
 ’Nn aotro Prinsaüs a lâre, ’Biou Pedernek pa dremene.... ’Biou Pedernek p’eo tremenet, ’R voutaillad gwinn-ardant ’n eus goulennet.
 P’hen defoe he winn-ardant evet, D’ann hostizes kenô ’n eus lâret. — Me ’lâr d’ac’h, hostizes, kenavô, P’am bô arc’hant, me ho paeo.
 ’Nn aotro Prinsaüs a lare Da Bedernegis, en de-se : — Mar retornan bikenn d’am bro, Pedernegis, m’ho klac’haro ;
Me lakaï’ ann tan en Runangô, Kermataman, ar C’holledo ; Me lakaï’ ann tan en Runaspern, Kermataman, ar gêr a Skern ?
 Me ’lakaï’ al logod da redek ’N hoc’h ilis-parous Pedernek !....
Kanet gant Marc’harit Fulup.
# Ar Pried evel n’eus ket

Oberennoù damheñvel pe handelvoù all zo ivez, gwelout Ar pried ’vel n’eus ket.
| ◄ Sonig Kuzuilho da dimi | Ar Pried evel n’eus ket | Trubuilho an dud dimezet ► |
* Me am eus bet eur pried,
* Ma c’hommer !
* Me am eus bet eur pried,
* Hag a zo gantan ezet,
* Ma c’hommer !
* Hag a zo gantan ezet.
TRADUCTION. — J’ai eu un époux, — Ma commère ! — J’ai eu un époux, — Et je suis à l’aise avec lui — Ma commère ! — Et je suis à l’aise avec lui.
Chanté par M. l’abbé Guillou, recteur de Plourac’h. Phono Y. le Moal.
* Me am eus choazet eur pried,
* Ma c’hommer !
* Me am eus choazet eur pried,
* Hag a ve gantan gwell ezet,
* Ma c’hommer !
* Hag a ve gantan gwell ezet.
TRADUCTION. — J’ai choisi un époux, — Ma commère ! — J’ai choisi un époux, — Et je vis avec lui bien à l’aise — Ma commère ! — Et je vis avec lui bien à l’aise.
Chanté par Maryvonne le Flem, Port-Blanc.
# Ar Prinsaüs (Duhamel)

Oberennoù damheñvel pe handelvoù all zo ivez, gwelout Ar Prinsaüs.
| ◄ Mibien Eured | Ar Prinsaüs | Guyon Kere ► |
* ’Notro Prinsaüs a lare,
* Gant an hent bras pa valee,
* Gant an hent bras pa valee.
TRADUCTION. Le seigneur Prinsaüs (?) disait, — En marchant sur le grand chemin (bis).
Chanté par Marguerite Philippe, Pluzunet. Phono F. Vallée (Fac. des L., Rennes).
* ’Naotrou Prinsaüs a lavare,
* Gant an hent bras pa valee :
* « Laret d’in, merc’hed, ha c’houi oar,
* Mont a ra kalz a dud d’ar foar ? »
TRADUCTION. — Le seigneur Prinsaüs disait, — En marchant sur le grand chemin : — « Dites—moi, filles, si vous le savez, — Y a-t-il beaucoup de monde à la foire ? »
Chanté par Menguy et Léon, Carhaix.